Hanteer jou angs só | SARIE
Hanteer jou angs só	deur SARIE.com-span
Oscar Pistorius se forensiese psigiater, Merryll Vorster, het vroeër dié week in die hof getuig dat die Paralimpiese atleet aan 'n soort angssteurnis ly.
Merryll het verduidelik dat die trauma wat Oscar ervaar het vandat hy net 'n baba was toe sy bene op 11 maande geamputeer is, sy pa se afwesigheid en sy ma se drankmisbruik en angstigheid (sy het glo met 'n vuurwapen onder haar kussing geslaap) als daartoe bygedra het dat hy vandag 'n angssteurnis het. Sy ma is oorlede terwyl Oscar nog net 'n tiener was.
Die Oscar-saak plaas fokus op dié vroue
Na aanleiding van haar getuienis het advokaat Gerrie Nel, die staatsaanklaer in die saak, nou gevra dat die naelloper se geestesgesondheid ondersoek word, maar Oscar se regspan onder leiding van advokaat Barry Roux het dié aansoek teengestaan.
'n Brief aan Oscar van sy broer
Regter Thokozile Matilda Masipa het nog nie te kenne gegee of sy dié aansoek sal toestaan nie.
Finansiële sorge en bekommernis oor die welstand van hul kinders en geliefdes, asook probleme by die werk, dra als by tot die hoë angsvlakke van vroue in dié land.
In 'n tweede studie, wat YouGov onder 2 330 respondente gedoen het, sien ons dat net een uit 20 mense nooit angstig voel nie. Dié studie beskryf angstigheid as 'n toestand waar jy heeltyd bekommerd, gespanne en ongemaklik voel.
Die meeste mense hanteer dié gevoel deur dit met vriende of familie te bespreek of te gaan stap. In YouGov se studie is bevind dat byna 24% van diegene wat angstig voel die emosie probeer weg eet. Dis egter baie ongesond om dié opsie te kies.